cyanic-selkie/wikianc huggingface dataset:
Diddy Kong Racing
Diddy Kong Racing er et spill til Nintendo 64, lansert i november 1997. Spillet er lagt av Rareware og er et racingspill på samme måte som Mario Kart 64, men i Diddy Kong Racing kan man også kjøre svevere og fly.
Handling
Foreldrene til Timber har reist på ferie og gitt Timber ansvaret for å passe på øya Timber's Island. Men så kommer den intergalaktiske romvesen grisen Wizpig og som bestemmer seg for å ta over øya, øyas beste racer, hanen Drumstick, utfordrer Wizpig til et race, men taper og blir dermed forvandlet til en frosk av Wizpig. Dette gjør Timber bekymret, for han kan ikke ha den sånn som det er nå når foreldrene hans kommer tilbake, og han kan ikke ordne opp alt dette selv, så han trenger hjelp, han kontakter Diddy Kong og forklarer situasjonen, Diddy Kong får med flere andre, blant annet bjørnen Banjo, ekornet Conker, Skilpadden Tiptup blant flere, han får også med ånden av øya som er elefant ved navn Taj, sammen øver de og samarbeider for å bli den beste raceren og bekjempe Wizpig.
Figurer
Spillet består av totalt 10 spillbare figurer, der 2 av de må løses opp, mens resten er tilgjengelig fra starten. Disse er:
Diddy Kong
Tiptup
Bumper
Banjo (Kun Nintendo 64 versjon)
Conker (Kun Nintendo 64 versjon)
Pipsy
Timber
Drumstick (Opplåsbar)
T.T. (Opplåsbar)
Taj (Opplåsbar, kun DS versjon)
Wizpig (Opplåsbar, kun DS versjon)
Alle figurene fungerer forskjellig i form av maksfart, vekt, svingning og akselerasjon.
Drumstick
Etter hvert når du har kommet videre i spillet og nærmer deg å ha fått alle de 4 delene til amuletten du trenger for å konfrontere Wizpig, dukker det opp en frosk med rødt hår til venstre for det store Wizpig hodet, denne lager hanelyder og hopper fortere enn de andre froskene, hvis du klarer å kjøre over denne frosken så låser du opp Drumstick.
T.T.
Når du møter T.T. i verdenslobbyen, så kan du snakke med han og skru på "Time Trial", ved å skru på dette så er den eneste motstanderen du møter når du velger "Race" i menyen etter å ha startet spillet og valgt karakter, hvis du slår rekorden hans på hver alle banene i hele spillet så låser du han opp, du trenger ikke å slå tiden hans med alle de forskjellige kjøretøyene for å låse han opp, men du må slå den på alle banene med minst 1 av dem, time trial kan også skrues på får du starter en bane i race. I DS-versjonen er dette omgjort sånn at du må slå rekorden hans med alle 3 kjøretøyene på alle banene.
Phaudidae
Phaudidae er en liten familie av sommerfugler som nylig ble skilt ut fra familien bloddråpesvermere (Zygaenidae), som de ligner sterkt. Nye fylogenetiske analyser tyder på at de ikke er i nær slekt med de øvrige bloddråpesvermerne. De lever i Sørøst-Asia.
Diddy Kong Racing
Priser
Diddy Kong Racing vant Console Racing Award under Interactive Achievement Awards i 1998.
Phaudidae
Utseende
Små til middelsstore (vingspenn gjerne rundt 20 mm), fargesterke sommerfugler. Artene i slekten Phauda er mer eller mindre skarlagenrøde med mørkere vingespisser og svarte antenner. Hodet er lite med lange, kamtannede antenner. Forvingene er lange og slanke med korte hårfrynser, bakvingene ca. 3/4 så lange dom forvingene, med middels lange hårfrynser. Kroppen er sylindrisk, bakkroppen er kledt med ganske lange, oppstående hår (piperenser-lignende). Beina er middels lange, uten påfallende hårkledning. Larvene kan ligne på fugleskitt og unngår dermed å bli spist av fugler.
Diddy Kong Racing
Nintendo DS versjonen
Våren 2007 ble en Nintendo DS-versjon av spillet gitt ut. Grunnet at Microsoft kjøpte opp Rare i September 2002 er Banjo og Conker erstattet med Dixie Kong og Tiny Kong. Utenom det er Taj og Wizpig spillbare i denne versjonen.
Phaudidae
Levevis
I likhet med bloddråpesvermerne er de voksne insektene dagaktive, og de sterke fargene er et varsel om at de er giftige. Arten Phauda flammans kan skjelettere bladene av fiken (Ficus racemosa) i India.
Diddy Kong Racing
Nintendo DS versjonen
Nintendo DS versjonen ble kritisert for diverse upraktiske og dårlige funksjoner som tar i bruk touch skjerm på DS og mikrofonen, samt mange av remixene av sangene fra originalen og de omgjorte filmsekvensene. Men fikk skryt for personalieringsmulighetene, muligheten for å spille online og justeringen på blant annet vanskelighetsgraden på enkelte av bossene.
Aleksandr Korneljuk
Aleksandr Korneljuk (født 28. juni 1950) er en aserbajdsjansk friidrettsutøver.
Han representerte Sovjetunionen under Sommer-OL 1972, hvor han tok sølv på 4 × 100 meter stafett.
Arne Wilhelmsen
Wilhelmsen var utdannet ved Harvard Business School, der han i 1953 tok graden Master of Business Administration. Før utdannelsen var han i 1948 dekksgutt i Wallenius Lines, i 1950 befraktningsassistent i E. B. Lund & Co og i 1950–1951 skipsmegler i New York. Han var også skipsmegler samme sted 1953–1954.
Wilhelmsen arbeidet fra 1954 i familiens rederi, Anders Wilhelmsen & Co AS, der han i 1961 ble administrerende direktør. Han var sentral i etableringen av cruiserederiet RCCL i 1969. Wilhelmsen hadde en rekke styrverv i norsk og utenlandsk næringsliv og verv i forskjellige norske bransjeorganisasjoner, deriblant Norges Rederiforbund og Arbeidsgiverforeningen for skip.
Wilhelmsen ble i 2005 forfremmet til kommandør av St. Olavs Orden for «samfunnsgavnlige virke.» Han var også kommandør av Finlands løves orden og ridder av Æreslegionen.
Arne Wilhelmsen var sønn av Anders Wilhelmsen og bror av Gjert Wilhelmsen.
Bowls under de britiske imperie- og samveldeleker 1962
Bowls under de britiske imperie- og samveldeleker 1962. Bowls var en av flere sporter under de britiske imperie- og samveldeleker (British Empire and Commonwealth Games) som ble arrangert i Perth i Australia i perioden 22. november til 1. desember 1962. Det var de sjuende lekene i det som kom til å bli Samveldelekene (Commonwealth Games) fra 1978. De fire første lekene het de britiske imperielekene (British Empire Games) de neste fire (1962-1966) het (British Empire and Commonwealth Games). I lekene i 1962 og i alle foregåene leker ble det konkurrert i tre øvelser i bowls, single, par og firer, kun for menn. England ble beste nasjon med to gullmedaljer foran New Zealand med én.
Inger Kjellsby
Inger Kjellsby (født 23. april 1939) er en norsk tidligere svømmer som representerte SK Speed.
Hun vant 5 NM-gull og 26 NM-medaljer i perioden 1956–1962. Hun er søster av Kari Kjellsby Grov og Gerd Kjellsby.
Strømmestiftelsen
Strømmestiftelsen er en norsk bistands- og utviklingsorganisasjon som jobber for å bekjempe fattigdom gjennom utdanning og jobbskaping. Den er blant de ti største bistands- og utviklingsorganisasjonene i Norge. Strømmestiftelsens visjon er en verden uten fattigdom. Stiftelsen jobber kun gjennom lokale partnere, og utarbeider planer og prosjekter sammen med disse.
Virksomhet
Strømmestiftelsen driver langsiktig utviklingsarbeid sammen med lokale partnerorganisasjoner i Vest-Afrika, Øst-Afrika og Asia. Organisasjonen har virksomhet i 11 land hvor de driver ulike utviklingsprosjekter innen utdanning, jobbskaping og samfunnsbygging. Hovedkontoret er i Kristiansand, Norge. Organisasjonen har rammeavtale med Norad, og bruker årlig over 200 millioner kroner for å hjelpe verdens fattigste.
Strømmestiftelsen har tre regionkontorer, som kun har lokalt ansatte: Bamako (Mali), Kampala (Uganda) og Colombo (Sri Lanka).
Strømmestiftelsen driver ingen prosjekt selv, men velger ut og samarbeider med lokale partnerorganisasjoner. Partnerorganisasjonene driver det operative arbeidet på vegne av stiftelsen.
Historie
Strømmestiftelsen startet med bakgrunn i en innsamlingsaksjon for verdens fattigste av kapellan Olav Kristian Strømme i Kristiansand domkirke.
I flere år delte Strømmestiftelsen ut «Hjelp til selvhjelp-prisen». I 1997 ble prisen gitt til fredsprisvinner Muhammad Yunus.
Inntektene fra Operasjon Dagsverk i 2008 gikk til Strømmestiftelsens prosjekt for ungdom i Bangladesh, Shonglap, og i 2012 til Samvad, et prosjekt for ungdom i Nepal. I 2020 skal inntektene fra Operasjon Dagsverk gå til et program for flyktninger fra Sør-Sudan som har flyktet til Nord-Uganda.
Strømmestiftelsen har et eget utvekslingsprogram, Act Now, ved skolen Hald Internasjonale Senter, som organisasjonen driver sammen med Det Norske Misjonsselskap og Laget.
RE:ACT
RE:ACT er Strømmestiftelsen sin ungdomsorganisasjon. Den ble stiftet i oktober 2009 av tidligere studenter ved Hald Internasjonale Senter.
Frederik Wilhelm Stabell
Liv og virke
Familien flyttet fra Hole til Hønefoss da Frederik Wilhelm var åtte år gammel. Huset familien flyttet til ble kalt Hygengården og står fortsatt, i gaten som siden ble oppkalt til ære for Eidsvollsmannen – Stabells gate. Det var der han voks opp.
Han ble overjeger ved Søndenfjeldske gevorbne infanteriregiment i 1777, var i 1780–1783 elev ved den matematiske skolen i Christiania og ble ved avgangen fra skolen tilkjent medalje for «Dyd og Flittighed». Han tok nå avskjed fra krigstjenesten, men gikk inn i tjeneste igjen som underoffiser ved slesvigske infanteriregiment. 1785 ble han overført til det nyopprettede holstenske jegerkorps, ble 1786 fenrik ved kongsvingerske lette infanterikompani, som 1788 ble opptatt i det da opprettede norske jegerkorps. Han fulgte dette under felttoget samme år, avanserte kort etter til premierløytnant, ble 1796 stabskaptein, 1801 kompanisjef, 1807 major, og fikk under krigen 1808 Ridderkorset av Dannebrogordenen for å ha utmerket seg ved Trangen (25. april) og Jaren (18. mai). Stabell tjenestegjorde her ved oberst Staffeldts brigade, hvor han var stabssjef. Samme år ble han kommandant for norske lette infanteribataljon, mens han stadig beholdt sitt jegerkompani. 1809–1810 var han midlertidig kommandant ved Kongsvinger festning og deretter ansatt ved det nyopprettede akershusiske skarpskytterregiment, hvor han 1811 ble oberstløytnant. Hans midlertidige bopel i 1814 antas å være eiendommen Svendborg på Kongsvinger (fredet av Riksantikvaren).
1814 ble han valgt som deputert til Riksforsamlingen både fra regimentet og fra Smaalenenes amt. Her tilhørte han Grev Wedels parti og ble innvalgt i Konstitusjonskomiteen, men spilte ellers ingen fremtredende rolle. Under krigen med Sverige samme år førte Stabell kommandoen over 3000 mann mellom Enningedalen og Krokfoss. Han mottok støtet av svenskenes overmakt og dekket retretten for Staffeldts og Hegermanns brigader. Personlig ledet han baktroppsfektningene 5. august ved Kjølen og 6. august ved Rakkestadelva. 11. august måtte Stabell med sine til dels sterkt medtatte tropper, til sammen 4000 mann, utholde et overlegent angrep ved Trøgstad kirke, før han i god orden trakk seg tilbake over Glomma ved Fetsund.
Etter krigen ble Stabell adjutant hos kronprins Karl Johan og 1815 utnevnt til tjenestegjørende generaladjutant for hæren og sjef for generalstaben, 1818 til oberst og sjef for den nyopprettede 2. akershusiske infanteribrigade. Samme år ble han generalmajor, 1821 generalløytnant og 1833 general. Fra 1825 var han førsteadjutant hos kong Karl Johan og sjef for hans norske stab. 1829 ble han øverstkommanderende general i kongens fravær.
Hans mor var Lucie Marie Brüneck (1739) fra slekten Hagrup, gift med faren Lars Bastian Stabell (1726–1793) fra Kongsberg av slekten Stabel. Selv ble Fredrik gift med Helene Voigt (1772–1850) 17. januar 1792. Han er gravlagt på Krist kirkegård i Oslo.
Utmerkelser
Stabell var ifølge DigitaltArkiv innehaver av Serafimerordenen, Dannebrogordenen, Vasaordenen og Nordstjerneordenen. Anker opplyser at han også ble tildelt Sverdordenen ,
Winterberg
Winterberg er en by i Westfalen, i den tyske delstaten Nordrhein-Westfalen.
Severdigheter
Viktige severdigheter inkluderer St.-Jakobus kirke og gamlebyen med tallrike bindingsverkshus. Hoppbakken St. Georg-bakken (St.-Georg-Schanze) er også berømt.
I området ligger også et av de høyeste og mest kjente fjell i Sauerland, Kahler Asten. Den store elven Ruhr har også sin kilde i Winterberg-området.
BoA (sanger)
BoA (borgerlig navn; Kwon Boa, født 5. november 1986 i Guri i Gyeonggi, Sør-Korea) er en sørkoreansk sanger som er bedre kjent for sitt artistnavn BoA* (Beat of Angel). Hun har utgitt album i både Sør-Korea og Japan. Hennes koreanske plateselskap, SM Entertainment, har hjulpet henne til å bli et tverrkulturelt ikon for ungdom i Asia. Hun har utgitt 10 album, tre mini-album, to oppsamlingsalbum, to remix-album og over tretti singler i Sør-Korea og Japan.
BoAs morsmål er koreansk, men hun snakker også japansk flytende og kan kommunisere normalt på engelsk. BoA lærer seg også kinesisk mandarin.
BoA i SMTOWN
BoA har også kommet sammen med de beste K-pop artistene i Sør-Korea for å lage oppsamlingsalbumer med tittelen "SMTOWN". BoA har bidratt i disse sangene:
Andre opptredener
BoA har dukket opp i utallige reklamer, som KOSÈ, DoubleUDot, MISSHÀ, Lipton, Ting, Pantech Curitel, Elite, Lotte, Maybelline, Wired XYZ, Levi's, Nike, Olympus, og Skechers.
Ą
Ą, ą (lat. a caudata, pol. a z ogonkiem) er den andre bokstaven i det polske alfabetet og i det litauiske. Det er en nasal vokal. Den kan lyde som åm eller ån av og til (o nosowe), men uttales vanligvis som én lyd, ikke to. På litauisk representerer ą en lang -lyd.
His Official Fiancée
His Official Fiancée er en amerikansk stumfilm fra 1919, regissert av Robert G. Vignola.
Handling
Uten forklaring ber William Waters, sjefen for en bedrift i London, stenografen sin Monica Trant om å være hans forlovede mot at han skal betale henne 500 britiske pund. Monica sier seg enig, fordi hun ønsker å støtte broren sin økonomisk. Monica blir introdusert for familien til Waters hjemme hos ham. Hun sjarmerer moren hans og andre medlemmer av familienderes. Men hun misliker snart tilværelsen der, og vender etter hvert tilbake til London.
Waters forklarer deretter årsaken til den merkelige forespørselen: En utenlandsk forretningsklient ønsket at Waters burde gifte seg med datteren hans. Men for å sikre at forretningsavtalen går i boks - uten å risikere å måtte gifte seg med datteren hans - lot Waters som om han allerede var forlovet med Monica.
Blackburn Ripon
Blackburn T.5 Ripon var et britisk hangarskipbasert torpedo-bomber og rekognoseringsfly, en dobbeltdekker som fløy første gang i 1926. Det ble bruk av Fleet Air Arm som torpedo-bomber fra 1930 til 1935. Ripon ble også solgt til Finland, hvor de ble brukt under vinterkrigen og den finske fortsettelseskrigen frem til 1944.
Utvikling
Blackburn Ripon ble konstruert for å erstatte en-seters Dart torpedo-bomber. Etter Air Ministrys spesifikasjoner var det også et krav at det kunne brukes til lang-distanse rekonisering med to-manns besetning. Den første prototype fløy den 17. april 1926 som landbasert, men neste prototype den 26. august ble bygget som sjøfly. Opprinnelige ble den testet mot nærmeste konkurrenter, Handley Page Harrow og Avro Buffalo, som viste at disse var adekvate, Ripon ble da bygget om med bedre motor, større ror ble også installert. Den forbedrede Ripon ble utropt som vinner og bestilt.
Fire prototyper og 90 produserte fly ble bygget hos Blackburn for bruk av Fleet Air Arm. Blackburn Baffin ble utviklet fra Ripon, og erstattet den senere hos Fleet Air Arm, og 68 Ripon ble konvertert til Baffin.
Flyet i bruk
Ripon ble tatt i bruk av Fleet Air Arm. Ripon ble normalt brukt på hangarskip selv om noen ble konvertert til sjøfly og utstyrt med pongtonger. Ripon ble brukt som torpedobomber frem til 1933, da Fleet Air Arm ble reorganisert i tre store skvaadroner. Den siste Ripon ble pensjonert i januar 1935 da Naval Air Squadron ble utstyrt med Blackburn Baffin.
Blackburn Ripon ble også bestilt av Finlands flyvåpen, med et eksemplar bygget av Blackburn, før 25 ble bygget på lisens av Finnish Aircraft Factory. Disse fikk flere forskjellige stjernemotorer, de første med en 530 hk Bristol Jupiter VII, de neste syv en 480 hk Gnome Rhone Jupiter VI, etterfulgt av åtte med 535 hk Armstrong Siddeley Panther motor og de siste ti med 580 hk Bristol Pegasus motorer. Det finske flyvåpen brukte Ripon til rekognosering mot Sovjetunionen i Vinterkrigen og senere i Den finske fortsettelseskrigen. Etter å ha mistet ett i kamp mot russiske jagere i 1939 ble Ripon brukt i begrenset omfang til oppdrag om natten. Siste oppdrag ble fløyet i 1944.
En Ripon (RI-140) ble lagret og er nå restaurert og nylig utstilt ved det finske flymuseet Päijänne Tavastia Aviation Museum. Det er det eneste bevarte eksemplaret.
Ana-Maria Crnogorčević
Ana-Maria Crnogorčević (født 3. oktober 1990) er en sveitsisk fotballspiller som spiller for FC Barcelona og det sveitsiske landslaget.
Jake Pates
Jacob «Jake» Pates (født 30. juli 1998 i Boulder, Colorado) er en amerikansk snøbrettkjører, som tok gull i både halfpipe og slopestyle under Vinter-OL for ungdom 2016 på Lillehammer. Han ble tatt ut til å representere USA under Vinter-OL 2018 i Pyeongchang, der han kom på en 8.-plass i halfpipe-finalen.
Emily Diamond
Emily Diamond (født 11. juni 1991) er en britisk friidrettsutøver som konkurrerer i sprintløp.
Hun representerte Storbritannia under Sommer-OL 2016 i Rio de Janeiro, der hun tok bronse på 400 meter stafett.
Hun deltok på Storbritannias lag som kom på 5. plass på 4 × 400 meter under Sommer-OL 2020 i Tokyo.
Ogun (delstat)
Ogun er en av Nigerias 36 delstater. Den ligger sørvest i landet nord for Lagos, den grenser til Benin og ble grunnlagt i 1976. Delstatens administrasjonssenter ligger i byen Abeokuta. Den ble opprettet i 1976.
E.T. the Extra-Terrestrial (videospill)
Warshaw ville at spillet skulle være en innovativ tilpasning av filmen, og Atari trodde det ville oppnå høye salgstall basert på dens forbindelse med filmen, som var svært populær verden over. Forhandlingene for å sikre rettighetene til å tilpasse filmen til et videospill ble avsluttet i slutten av juli 1982, noe som ga Warshaw bare fem og en halv uke til å utvikle spillet i tide for julen 1982. Spillet er ofte nevnt som et av de verste videospillene gitt ut og var en av de største kommersielle fiaskoene videospillhistorien. Spillets kommersielle fiasko og resulterende etterløp for Atari er ofte sitert som en medvirkende faktor til videospillkrakket i 1983.
Spillet ble kjent for å være av en eksepsjonell lav kvalitet, og ble et symbol på Videospillkrakket. Likevel solgte det rimlig bra, over 1,5 millioner kopier. Det forlot riktig nok mellom 2,5 og 3,5 millioner kopier usolgt. Spillet fikk Atari til å tape enorme mengder penger. Over 700 000 kopier av spillet ble begravd av Atari sammen med flere andre spill, i Alamogordo like før Atari gikk konkurs.
Vladimir Lovetskij
Vladimir Lovetskij (født 26. oktober 1951) er en belarusisk friidrettsutøver.
Grissom Hill
Grissom Hill er et fjell på Mars oppkalt etter den amerikanske astronauten Gus Grissom, som døde i en brann ombord på romskipet Apollo 1. Fjellet ble observert av mars-roveren Spirit etter landing der i januar 2004 og fikk navnet 27. januar 2004, på 37. årsdagen for den tragiske brannen som også tok livene til Roger B. Chaffee og Ed White.
Fjellet er en del av Apollo 1 Hills, og ligger ca. 7,5 km sørvest for landingsstedet til Spirit, Columbia Memorial Station.
Gaute Heivoll
Gaute Heivoll (født 13. mars 1978 i Finsland i Vest-Agder) er en norsk forfatter.
Gaute Heivoll er født og oppvokst i Finsland. Han har studert jus ved Universitetet i Oslo, psykologi ved Universitetet i Bergen og har tatt forfatterstudiet ved Høgskolen i Telemark, avdeling Bø, og arbeidet en periode som lærer.
Ye Qun
Ye Qun (kinesisk: 叶群; pinyin: Yè Qún, opprinnelig Ye Jingyi, 叶静宜, Yè Jìngyí, født 1917 i Minhou i provinsen Fujian i Kina, omkommet 13. september 1971 i Mongolia) var Lin Biaos hustru. Hun var kjent for å ha aktivt assistert sin mann i den mer politiske del av hans virke – han konsentrerte seg mer om den administrative og militære del av ledensen av den kinesiske militærmakt.
Gaute Heivoll
Heivoll debuterte i 2002 med novellesamlingen Liten dansende gutt, og fulgte opp med Omars siste dager i 2003. Heivolls niende bok, romanen Før jeg brenner ned, har blitt oversatt til mer enn tjue språk, deriblant tysk, polsk, svensk, dansk, fransk, engelsk, serbisk, russisk, hebraisk og italiensk.
I tillegg til bokutgivelsene har Heivoll også bidratt med noveller, dikt og essays til flere antologier, aviser og litterære tidsskrift. Han har holdt en rekke skrivekurs, både for ungdom og voksne, i Norge og i Frankrike, og jobbet en tid som litteraturkritiker i dagspressen. Heivoll har også skrevet teksten til danseforestillingene Skansen og Kant.
Ye Qun
Unge år
I 1935 begynte hun ved middelskolen tilknyttet Beijings pedagogiske universitet, og deltok ved beijingstudentenes antijapanske demonstrasjoner den 9. desember 1935. Tidlig under den annen kinesisk-japanske krig gikk hun med i Kuomintang, men senere dro hun til Yan'an og sluttet seg i 1938 til Det kinesiske kommunistiske parti.
Gaute Heivoll
I 2006 var han Norges representant ved det europeiske litteraturfestival-prosjektet Scritture Giovani (som betyr «Ung tekst» eller «Ung litteratur»), og ble i den forbindelse oversatt til engelsk, tysk, italiensk og spansk. Heivoll er også oversatt til polsk. Han har blitt omtalt av Words Without Borders, som er et amerikansk nettmagasin for internasjonal litteratur. I tillegg er han representert på Det internasjonale barnebokbibliotekets White Ravens-liste over barnebøker fra hele verden av stor kunstnerisk kvalitet.
Ye Qun
Politisk karriere
Etter den kommunistiske seier i 1949 overtok Ye Qun rollen som Lin Biaos sekretær. Hun kom etterhvert aktivt inn i politikken, og støttet i 1965 Lin Biao i bestrebelsene på å bringe Luo Ruiqing, Folkets frigjøringshærs generalstabssjef, til fall. I denne forbindelse ble hun i desember 1965 med på et møte i politbyrået, selv om hun på det tidspunkt ikke var medlem av det. Hun fikk ordet tre ganger og talte i sammenlagt ti timer om Luo Ruiqings «overtredelser» mot maoismens tankegods.
Gaute Heivoll
Inspirasjon for andre kunstnere
Spillefilmen Pyromanen, regissert av Erik Skjoldbjærg, er basert på Heivolls roman Før jeg brenner ned.
Ye Qun
Politisk karriere
Etter 1967 ble Ye Qun først medlem av hærens kulturrevolusjonsgruppe (全军文化革命小组), og etterhvert ble hun gruppens leder. Derutover ble hun i august 1967 en av de fire grunnleggende medlemmer av Den sentrale militærkommisjons forvaltningsbyrå. Ved den 9. nasjonale partikongress i 1969 ble hun medlem av Sentralkomiteen for det kinesiske kommunistiske parti, likeså medlem av politbyrået og til leder av Den sentrale militærkommisjons forvaltningsbyrå.
Gaute Heivoll
Inspirasjon for andre kunstnere
Også norske figurteaterkunstnere har latt seg inspirere av Heivolls bøker. Yngvild Aspelis kritikerroste Aske (fransk: Cendres) bygger på Før jeg brenner ned, og figurteaterkompaniet Tellus Teater hadde våren 2019 premiere på en forestilling basert på Heivolls barnebok Himmelen bak huset.
Ye Qun
Flukt og død
I løpet av kulturrevolusjonen oppstod det skjerpede maktkonflikter mellom grupperingen rundt Mao Zedongs hustru Jiang Qing, og grupperingen rundt Lin Biao, som Ye Qun naturlig tilhørte.
Gaute Heivoll
Inspirasjon for andre kunstnere
Barneboken Himmelen bak huset har også blitt filmatisert av regissør Steffan Strandberg. Kortilmen til Strandberg ble vist på Chicago International Children's Film Festival, hvor den vant voksenjuryens hovedpris i kategorien kortfilm («First Prize Live Action Short Film»).
Ye Qun
Flukt og død
Det heter at Ye Qun tidlig i september 1971 besluttet at hennes sønn Lin Liguo skulle forsøke å ta livet av Mao Zedong i Shanghai. Attentatet slo feil idet Mao forandret sin reiserute på kort varsel. Da Mao om kvelden den 12. september vendte tilbake til Beijing før forventet, vekket det et inntrykk hos Ye Qun om at planen var blitt avslørt. Ye Qun forsøkte deretter sammen med sin mann, og med sønnen Liguo, å flykte med fly til Sovjetunionen. Men deres datter Lin Liheng røpet fluktplanen. Dermed måtte flukten fremskyndes, og gruppen (de nevnte pluss ni andre) la av sted med et fly som muligens ikke hadde tanket nok bensin, eller som kanskje hadde fått en lekkasje slik at flybensin dryppet ut underveis. Flyet fløy i lav høyde for å unngå radaren, og dette innebar et høyere drivstofforbruk. Ca to timer etter start styrtet flyet over Öndörchaan i Mongolia.
Ekskludering fra kommunistpartiet
Den 20. august 1973 vedtok Det kinesiske kommunistpartis sentralkomite at Ye Qun skulle ekskluderes fra Partiet med tilbakevirkende kraft.
Französisches Gymnasium Berlin
Französisches Gymnasium Berlin eller Collège Français er et tradisjonsrikt gymnasium i Berlin. Det ble etablert i 1699 av kurfyrst Fredrik III av Brandenburg for de protestantiske emigrantene fra Frankrike, hugenottene. Gymnasiet har alltid vært tospråklig.
Französisches Gymnasium Berlin ligger idag i ortsteil Tiergarten i bydelen Mitte. De fleste elevene er tyske eller franske, men det går også elever fra 25 andre franskspråklige nasjoner på denne skolen.
Giovanni Battista Draghi
Giovanni Battista Draghi (ca. 1640 – 1708) var en italiensk organist, cembalist og komponist.
Liv og virke
I 1660-årene ble Draghi headhuntet av kong Karl II av England i et forsøk på å etablere italiensk opera i England. Det lyktes ikke, men Draghi ble i London resten av livet, blant annet som Master of Music ved kongens hoff, musikklærer for de senere dronningene Mary II og Anne, og fra 1673 som førsteorganist ved dronningens katolske kapell i Somerset House.
Draghi var i 1684 involvert i den såkalte Battle of the Organs («orgelkampen»). Orgelmakerne og  konkurrerte om kontrakten til bygging av et nytt orgel i Temple Church, og Harris engasjerte Draghi for å demonstrere Harris-orglenes overlegenhet. Smith engasjerte både John Blow og Henry Purcell, begge kjente organister og komponister, og vant konkurransen.
I 1698 fikk Draghi pensjon av kong Vilhelm III.
Draghi skrev noe vokalmusikk, eksempelvis et korverk med instrumentalakkompagnement, «Song for St Cecilia’s Day», dessuten kammermusikk for ulike instrumenter, deriblant seks suiter for cembalo til undervisningsformål. Det meste av det Draghi skrev er tapt.
Komponisten Antonio Draghi var formodentlig Giovannis bror.
Babel Fish (band)
Babel Fish var et pop/rock-band fra Oslo. Bandet startet opp på slutten av 80-tallet, og brukte de første årene flere ulike bandnavn. De ga blant annet ut singelen «Light of Day» i 1996 under navnet Daily Planet før de endte opp med navnet Babel Fish, hentet fra Douglas Adams' Haikerens guide til galaksen.
Bandet fikk kontrakt med Atlantic Records som lanserte debutalubmet Babel Fish over hele verden i 1998. Albumet var devlis spilt inn i Norge med Kai Robøle som produsent og i Bearsville Studios i Woodstock med Neil Perry som produsent. Bandet gjorde flere konserter og turneer i Europa, og varmet blant annet opp for The Corrs og Barenaked Ladies og spilte på de tyske festivalene Rock am Ring og Rock im Park. Under Spellemannprisen 1999 vant de videoprisen for videoen til «Light of Day».
Etter debutalbumet følte bandet seg tilsidesatt av plateselskapet. De brukte derfor mye tid og krefter på å bli løst fra kontrakten. I 2002 fikk de endelig gitt ut sitt andre album, Coming Up for Air, denne gangen med Warner som plateselskap.
Gruppen deltok i Melodi Grand Prix 2011, og de vant delfinalen i Florø, 22. januar.
Spanske euromynter
Spanske euromynter er sirkulasjonsmynt av Den europeiske unions valuta euro med nasjonalt motiv for Spania på revers.
Euro
Euro (€) er felles valuta for de fleste medlemslandene av EU, inklusive Spania. Euromyntene har to forskjellige sider. En side er felles og viser myntens valør, mens den andre siden er forskjellig fra land til land.
Spanske motiver
De spanske myntene har tre forskjellige motiv på de åtte myntene. 1-,2- og 5-cent-myntene har katedralen i Santiago de Compostela som motiv. 10-, 20-, og 50-centenes motiv er den kjente spanske forfatteren Miguel de Cervantes. De to siste myntene, 1- og 2-euroene, har portrett av Spanias konge. Fra 2002 var kong Juan Carlos I avbildet, deretter fra 2015 kong Felipe VI.
Azmari
Azmari er i tradisjonell etiopisk musikk betegnelsen på en musiker som fremfører sanger, ofte med improviserte tekster. En azmari vil ofte spille på krar eller masinko.
Gjert Wilhelmsen
Gjert Wilhelmsen (født 12. februar 1927, død 28. februar 2018 ) var en norsk forretningsmann og skipsreder.
Wilhelmsen var utdannet sivilingeniør fra Norges tekniske høgskole, der han i 1951 gikk ut fra skipslinjen. Han ble i 1961 medeier i familiens rederi, Anders Wilhelmsen & Co AS, og fra 1968 også av cruiserederiet RCCL. I sin karriere innen shipping var han vært engasjert i utviklingen av skip og rigger for oljesektoren. Wilhelmsen var også engasjert i Det Norske Veritas, i Norges Rederiforbund og i Marintek i Trondheim. Fra 1993 til 1996 var Wilhelmsen president i Norsk Selskab til Skibbrudnes Redning.
His Only Father
His Only Father er en amerikansk stumfilm fra 1919, regissert av Hal Roach.
Skuespillere
Fred C. Newmeyer
Solbergtårnet rasteplass
Solbergtårnet rasteplass er en rasteplass ved Europavei 6 i Skjeberg i Østfold. Rasteplassen ble åpnet i 2010 og er et samarbeidsprosjekt mellom Statens vegvesen som byggherre og Østfold fylkeskommune og Sarpsborg og Fredrikstad kommuner. Prosjektet ble initiert i forbindelse med utbyggingen av firefelts E6.
Solbergtårnet rasteplass ligger ved Solbergkrysset i Skjeberg, i et viktig kulturhistorisk område med flere helleristninger. Utsiktstårnet er 30 meter høyt og universelt utformet. Ved Solbergtårnet rasteplass finnes en hage med små informasjonshus. Det skaper mulighet for stillhet og ro i kontrast til farten på E6. Moderne design i et oldtidslandskap, sammen med bildehistorie fra istid til nåtid, er ment å vekke undring og refleksjon. En lang rampe inviterer til en reise gjennom tiden, med bilder, symboler, tekst og ikoner som er frest ut i stålveggen.
Tårnet ble i 2016 nominert til Sløseriprisen.
Tekniske spesifikasjoner
I tårnet og rasteplassen er det benyttet 4 hovedmaterialer:
Solbergtårnet rasteplass vant i 2011 Arnstein Arneberg pris for fremragende arkitektur.
Det 7. rammeprogram
'''EUs 7. rammeprogram for forskning og teknologisk utvikling''' er EUs hovedvirkemiddel for å finansiere forskning i perioden 2007 til 2013. Rammeprogrammet samler alle forskningsrelaterte initiativer under en felles ordning. CORDIS er EUs offisielle internettportal for deltagelse i rammeprogrammet. Totalbudsjettet er på 51 milliarder euro fordelt på syv år. I gjennomsnitt tilsvarer dette drøyt syv milliarder euro pr år. EØS-avtalen gir Norge de samme rettigheter og plikter som de øvrige 34 landene i rammeprogrammet. Norge betaler nesten 9 milliarder kroner fordelt på 7 år for at norske forskningsmiljøer og bedrifter skal være berettiget til å søke om finansiering fra rammeprogrammet. Dette tilsvarer omtrent 2% av rammeprogrammets totalbudsjett.
Struktur
Rammeprogrammet er delt opp i særprogram. Norge deltar i fem. Disse er
Innenfor Nuclear Research deltar Norge innenfor området Strålevern.
Prosjekttyper
I forhold til tidligere rammeprogrammer, har EU gjort visse forenklinger i det 7. rammeprogram. Følgende prosjekttyper er aktuelle i det 7. rammeprogram:
Råd og Vink
Alle land som deltar i rammeprogrammet har et såkalt National Contact Point med offentlig finansiert ekspertise på rammeprogrammet, veiledning knyttet til utlysninger, partnersøk, praktisk informasjon og hjelp. Forskningsmiljøer og bedrifter som ønsker å delta i rammeprogrammet kan få gratis konsultasjoner fra ekspertene som er tilknyttet et slikt National Contact Point. Nettverket av kontaktpunkter kalles i dag Enterprise Europe Network og er satt sammen av de tidligere Euro Info Centres og Innovation Relay Centres
EU Kompetansenettverk
I tillegg til National Contact Points finnes det kommersielt tilgjengelig ekspertise som kan bistå i utforming av EU-prosjektforslag, Grant Agreement (standardkontrakt), håndtering av immaterielle rettigheter og EU-prosjektkoordinering i forbindelse med gjennomføringen av prosjekter. Kompetanse innen for Evaluering av prosjekter er også tilgjengelig. Opplæringstiltak og kurs gjennomføres av ulike aktører i Norge. Et EU Kompetansenettverk for Norge er nå under etablering.
Eksterne lenker
Seventh Framework Programme
Maratonsvømming under VM i svømmesport 2013 – Lag
Maratonsvømming - lag under VM i svømmesport 2013 ble avholdt den 25. juli.
Resultater
Konkurransen ble avholdt klokken 12.00.
Peter Augustine Baines
Bakgrunn, benediktiner, prest
For sin tidlige utdanning ble han sendt til Kloster Lamspringe (Lamspringe Abbey) nær Hildesheim i kongeriket Hannover, der han ankom i 1798. Kloster Lamspringe, med røtter i middelalderen, var blitt et kloster for engelske benediktinere i eksil.
Fire år senere ble klosteret nedstengt av den prøyssiske regjering, og munkene og deres elever returnerte til England. Noen av dem, inkludert Baines, søkte tilflukt ved det nylig grunnlagte klosteret i Ampleforth i Yorkshire. Han sluttet seg til benediktinerordenen, avla løftene 6. september 1804, og ble presteviet 7. april 1810. Han hadde så i rekkefølge hver myndighetspost i klosteret, kun priorembedet unntatt.
I 1817 forlot Baines Ampleforth og ble utnevnt til Bath, en av de viktigste benediktinermisjonene i landet. Der ble han en kjent skikkelse, hans prekener vakte oppmerksomhet ikke bare blant katolikker, men også blant protestanter. Hans trykte brev som svar til Charles Abel Moysey, den anglikanske erkediakon av Bath, ble kjent som Baines's Defence.
Biskop
Biskop Peter Bernardine Collingridge, apostolisk vikar for Western District, valgte Baines som sin koadjutor. Han mottok bispevielsen som titulærbiskop av Siga av erkebiskop Daniel Murray i Dublin den 1. mai 1823. Biskop James Doyle O.S.A. var medkonsekrerende.
Biskop Baines begynte snart å formulere ordninger for fremtiden til distriktet, i stor skala. Det var uten et vanlig seminar for utdanning av presteskapet. Western District skilte seg fra de tre andre ved at biskopen alltid var blitt valgt blant de vanlige geistlige, benediktinere eller fransiskanere, og en stor del av misjonene var i deres hender. Baines trodde at han så løsningen på vanskelighetene hans med å bruke den nylig åpnede Downside School, nær Bath, under benediktinsk ledelse. Baines foreslo at hele munkesamfunnet ved Downside skulle overføres fra den anglo-benediktinske kongregasjon og legges under biskopen i Western District, men disse forslagene ble ikke varmt mottatt.
I 1826 ble helsen til biskop Baines forverret, og han ble beordret en lang tur på kontinentet. Han tilbrakte mesteparten av tiden i Roma. Biskop Collingridge døde 3. mars 1829, samme år som den engelske katolske emansipasjon ble vedtatt. Biskop Baines vendte tilbake til England, ved restituert helse, for å ta opp virket som apostolisk vikar.
Han gjenopplivet med en gang planen for seminaret på Downside, og etter å ha unnlatt å sikre munkenes samtykke, fremsatte han påstanden om at klostrene i Downside og Ampleforth aldri var blitt kanonisk etablert, for på grunn av de uoppgjorte tilstander i den engelske misjon varmaliteten med å innhente det vanlige skriftlige samtykke blitt oversett. Han trakk den drastiske konklusjonen at alle klosterløftene hadde vært ugyldige, og at eiendommen tilhørte biskopene. Saken ble argumentert for Roma, men det ble vurdert at selv om loven i all sin strenghet var på biskop Baines' side såfremt de påståtte fakta medførte riktighet, krevde rettferdighet at benediktinernes rettigheter måtte opprettholdes, og det ble utstedt en sanatio ved pavelig myndighet, som godtgjorde for eventuelt mulige defekter i fortiden. Det ble gitt tillatelse for fire munker i Ampleforth å bli sekularisert. De dro, sammen med tretti av studentene, for å bli med biskop Baines, som selv var blitt sekularisert, for å grunnlegge et nytt college.
I 1840 ble antallet vikariater i England utvidet fra fire til åtte, og Wales ble skilt ut i et eget distrikt. Biskop Baines fortsatte over Western District i tre år til, da hans plutselig døde: Den 4. juli 1843 delte han ut utmerkelsere i Prior Park; dagen etter forkynte han ved åpningen av den nye kirken St Mary på kaien i Bristol, og returnerte til Prior Park om kvelden, tilsynelatende i sin vanlige helse; men morgenen etter ble han funnet død i sengen sin.
Begravelsen var i Prior Park, og noen år senere ble levningene hans bragt til Downside Abbey.
Hans etterfølger ble biskop Charles Baggs.
Episkopalgenealogi
Hans episkopalgenealogi er:
Kristoffer Kompen
Kristoffer Kompen (født 14. august 1984 ) er en norsk trombonist, komponist og arrangør. Han er utdannet ved Musikkonservatoriet i Kristiansand (2004-2005), Jazzlinja ved Norges musikkhøgskole (2005–2009), Kungliga Musikhögskolan i Stockholm (2007/2008) og i klassisk trombone ved Konglige Danske Musikonservatorium (2014-2015). I 2009-2011 studerte han musikkpedagogikk ved NMH.
Han har gitt ut tre album i eget navn med egne komposisjoner. Short Stories Of Happiness i 2011, og "Agdergata 1" i 2014 og "Sundown" i 2017. I 2013 gav han dessuten ut albummet "A Tribute To Jack Teagarden" som er en hyllest til hans første tromboneforbilde. Han skrevet de fleste av komposisjonene på platen "Metasediment Rock" med bandet SNIK, i 2015. I 2021 gav han ut et duo album med den brasilianske perkusjonisten Celio de Carvalho med 18 improviserte strekk.
Han mottok Lion Club sitt Musikkstipend 2009, Statkrafts Young Star-stipend i 2014, Kobe Jazz Award (Japan) 2017 og Oslo Jazzfestivals Ella-pris i 2021. Han startet opp jazztalent-orkesteret AOJO (Akershus og Oslo Ungdomjazzorkester) i 2013 og var musikalsk leder de tre første årene (2014/2016). Solist med KORK i den Norske Opera 2011, Kongelige Norske Marines Musikkorps 2014 og Forsvarets Stabsmusikkorps 2016 og 2020 og var resiederende kapellmester ved Kampenjazzklubb 2020. Kristoffer Kompen har de siste årene vært en aktiv teatermusiker, og spilt oppsetninger som "Book Of Mormon", "tolvskillingsoperaen», "Cabaret" og "Charlie og sjokoladefabrikken".
Taylor Ellis-Watson
Taylor Ellis-Watson (født 6. mai 1993) er en amerikansk friidrettsutøver som konkurrerer i sprintløp.
Hun representerte USA under Sommer-OL 2016 i Rio de Janeiro, der hun tok gull på 400 meter stafett.
Malaysias flagg
Malaysias flagg består av en duk med fjorten røde og hvite striper og med en blå kanton der det er plassert en halvmåne og en sol i gult. De fjorten rødhvite stripene i flagget representerer de tretten delstatene delstatene i Malaysia pluss føderalregjeringen. Av samme grunn har stjernen fjorten takker. Opprinnelig var Singapore en del av den malaysiske føderasjonen og en av stripene og takkene representerte da Singapore. Da Singapore gikk ut av føderasjonen i 1965 ble symbolikken omtolket slik at den fjortende stripen og takken representerer føderalmakten. Halvmånen og stjernen er samtidig symboler for islam, hovedreligionen i landet. De har gul farge, en farge som er knyttet til Malaysias kongelige familier. Gult er også grunnfargen i landets kongeflagg. Den blå fargen symboliserer det malaysiske folks enhet. De røde og hvite fargene er tradisjonelle farger i Malaysia og også i nabolandene. Både Singapores og Indonesias flagg bærer de samme fargene. Malaysias flagg er inspirert av USAs flagg, slik også flaggene til Liberia, og Hellas og Uruguay er. Flagget er i forholdet 1:2. Det ble tatt i bruk 16. september 1963.
Ved siden av nasjonalflagget har Malaysia egne handelsflagg og orlogsflagg, begge etter britisk mønster. Handelsflagget er en red ensign med nasjonalflagget i kantonen. Orlogsflagget har nasjonalflagget i hvit duk, men det har naturlig nok ikke kors slik den britiske white ensign opprinnelig har. Malaysias orlogsflagg har i stedet et blått emblem i flaggets frie ende. dette består av et anker og korslagte tradisjonelle våpen.
Storevarden skole
Skolen åpnet i 1982.
Edmundo Alves de Souza Neto
Edmundo spilte for i VM i fotball 1998. Med Palmeiras vant han Série A på begynnelsen av 1990-tallet. Han vant også den brasilianske ligaen i 1997, da med Vasco da Gama. Av klubbens 69 scorede mål i serien den sesongen, var 29 kreditert Edmundo. Edmundo scoret også seks mål i samme kamp i 1997, mot União São João.
Edmundo fikk sitt gjennombrudd på seniornivå for i 1992. Samme år hjalp han klubben vinne delstatsmesterskapet i Rio de Janeiro. Samtidig innlemmet landslagstrener Carlos Alberto Parreira ham på. Edmundo valgte å forlate Vasco til fordel for da gjennombruddet hans ikke ble belønnet med økning av den lave lønnen han hadde fra før han etablerte seg på laget. Første sesongen for Palmeiras hjalp han klubben vinne delstatsmesterskapet i São Paulo og det brasilianske seriemesterskapet. Allerede da hadde Edmundo vist seg kontroversiell. Han pådro seg flere utvisninger, hvorav han fikk sjenerøst omgjort en utestengelse på fire måneder for protester mot en av dem, og utviklet turbulente forhold til treneren hans Vanderlei Luxemburgo og spisskollegaen Evair.
Edmundo er også kjent for kontroverser utenfor fotballbanen. I 1999 ble han saksøkt av en gruppe dyrevernere for å ha leid inn et sirkus til bakgården i forbindelse med sin sønns første fødselsdag. Av enkelte fra pressen ble han beskyldt for å ha skjenket sjimpansen Pedrinho, slik at han ble full, på øl og whiskey. Edmundo tilbakeviste imidlertid disse beskyldningene. Han rømte også fra en fengselsdom han pådro seg, da han, mens han fyllekjørte, ble involvert i en bilulykke, hvor tre av passasjerene hans ble drept.
Ukenummer
Ukenummer eller ukesnummer kan vise til flere ulike kalendariske inndelinger av året i nummererte arbeidsuker. Det finnes minst seks ulike systemer for ukesnumre, hvilket medfører at ukesnummer kan variere fra land til land.
ISO-ukenummer brukes i Norge og de fleste land i Europa. I henhold til standarden ISO 8601 inndeles året i 52 eller 53 uker, og ukene starter på mandag (ukens døgn 1) og slutter på søndag (ukens døgn 7). Alle uker er hele uker (består av syv døgn). Se avsnittet om andre systemer for mer informasjon om andre systemer.
Ved hvert årsskifte hører uken til det året hvor de fleste av ukens døgn ligger eller sagt på en annen måte: uken hører til det året som torsdagen ligger i; uke nummer 01 vil altså ha minst fire døgn i det nye året. For eksempel var mandag 29. desember 2008 døgn 1 i uke nummer 01 i 2009, og søndag 3. januar 2010 var døgn 7 i uke 53 i 2009. I Skandinavia ble ukesnummering slik som i ISO 8601 innført mandag 1. januar 1973. Samtidig ble ukens første døgn endret fra søndag til mandag. Slik ukes­nummerering brukes nå i flertallet av europeiske land.
Ett gjennomsnittlig år i den gregorianske kalenderen består av nøyaktig 52,1775 uker, altså har 17,75 % av alle årene en uke nummer 53; så i gjennom­snitt vil det gå 5,6338 år mellom hver gang en uke nummer 53 begynner.
En uke som er nummerert med et oddetall vil bli etterfulgt av en uke nummerert med et partall, unntatt uke nummer 53 som alltid blir etterfulgt av uke nummer 01.
Ukesnummerregler
Ukesnummerreglene i henhold til ISO 8601 kan summeres opp i tre punkter: Et år har en uke 53 bare hvis det korresponderende året begynner på torsdag eller er et skuddår som begynner på onsdag eller torsdag.
Fra disse reglene følger at:
– inntil de tre siste døgnene (mandag, tirsdag og onsdag) i desember kan tilhøre uke nummer 01.
– i januar vil uke nummer 52 og 53 aldri ha en arbeidsdag (mandag – fredag), 1. januar betraktes ikke som arbeidsdag.
– uke nummer 01 begynner senest torsdag (så uke nummer 01 vil alltid ha minst fire døgn i det nye året).
– 4. januar er alltid i uke nummer 01.
Definisjonsmessig varierer ISO-året bare seks døgn i forhold til den gregorianske (og den julianske) kalenderen (tre døgn for tidlig og tre døgn for sent).
Enkel utregning av ukesnummer
Det er enkelt å beregne ISO-ukesnummeret for en dato når også ukedagen er kjent: Ukesnr = (10 + døgnnr − ukedagsnr) div 7 hvor døgnnr = 1 → 365/366, ukedagsnr = 1 → 7 (se regel 1) og div betyr heltallsdivisjon (dvs. at resten etter en divisjon taes ikke med). Ved bruk av serienumre for datoer (bl.a. i regneark) er døgnnr = serienr. for en dato − serienr. for 31/12 året før (eller serienr. for 1/1 samme år + 1).
For å finne døgnnr når serienumre ikke brukes, kan en av tabellene under være til hjelp. eller eller – En dato som får ukesnummer 0 som resultat, tilhører den siste uken i det forrige året (uke nummer 52 eller 53).
– En dato som får ukesnummer 53 som resultat, kan tilhøre uke nummer 01 i det neste året.
Eksempler:
Finn ukesnummeret for onsdag 21. september 2016 (skuddår):
Ukesnr = (10 + (heltall (30,4 × (9 − 1)) − (14 − 9) div 7) + 0 + 21 + 1 − 3) div 7 Ukesnr = (10 + 243 − 0 + 22 − 3) div 7 Ukesnr = (275 − 3) div 7 Ukesnr = 272 div 7 = 38. Ukesnr = (10 + (42634 − 42369) − 3) div 7 Ukesnr = (10 + 265 − 3) div 7 Ukesnr = (275 − 3) div 7 Ukesnr = 272 div 7 = 38.
Finn ukesnummeret for søndag 3. januar 2016:
Ukesnr = (10 + 3 − 7) div 7 = 6 div 7 = 0. Siden søndagen ligger bare tre døgn etter årsskiftet, må datoen høre til den siste uken i 2015, uke nummer 53.
Finn ukesnummeret for mandag 29. desember 2014:
Maestro vor
Maestro vor (originaltittel: Маэстро вор) er en russisk film fra 1994, regissert av Vladimir Sjamsjurin.
Ukenummer
Tabeller
Forklaringer
Ukesdatoer
Ukesdatoer kan brukes i arbeidslivet der arbeidsuker overlapper årsskiftet: yyyy-Www-d. «yyyy» indikerer et ISO-år, «W» indikerer at de to neste siffer («ww») er ukesnummeret i dette året (fra 01 til 52 eller 53) og «d» markerer ukedagen fra 1 til 7, der 1 er mandag og 7 er søndag. Ukesnummereringen er slik at uken skal tilhøre det året som de fleste av ukedagene er i. For eksempel kunne onsdag 31. desember 2008 bli skrevet som , og fredag 1. januar 2010 kunne bli skrevet som :
Eksempler:
Andre systemer
Flere land har ukesnummersystem som er forskjellig fra ISO-standarden. Minst seks nummersystemer er i bruk:
Se også «Når uken begynner"» i «Ukedager».